Diari Oficial de la Generalitat Valenciana


Sumari del DOGV 1336, del 29-06-1990 (1990/818054)

ORDRE d'1 de juny de 1990, de la Conselleria de Sanitat i Consum, per la qual és creat el Centre Autonòmic Valencià d'Informació de Medicaments (CAVIME).
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/01/(8)/dof/vci/html**

### Dades del document

Número de DOGV
:   1336

Data del DOGV
:   29-06-1990

Secció del DOGV
:   DISPOSICIONS GENERALS

Número del document
:   1990/818054


Data del document
:   01-06-1990

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre d'1 de juny de 1990, de la Conselleria de Sanitat i Consum, per la qual és creat el Centre Autonòmic Valencià d'Informació de Medicaments (CAVIME).  
Introducció  
La Llei General de Sanitat 14/1986, de 25 d'abril, considera una de les activitats fonamentals del sistema sanitari la realització dels estudis necessaris per orientar, amb major eficàcia, la prevenció dels riscs per a la salut, i al mateix temps la planificació i avaluació sanitària.  
L'articie 18 del Decret 159/1987, del Consell de la Generalitat Valenciana, pel qual s'aprovava el Reglament Orgànic i Funcional de la Conselleria de Sanitat i Consum, estableix que correspon a la Direcció General de Planificació de l'Assistència Sanitària desplegar les vies que facen possible que la utilització dels medicaments siga segons criteris de seguretat i eficàcia.  
D'altra part, la informació de medicaments és regulada com una de les activitats bàsiques dels serveis de Farmàcia de l?hospital, en l?Ordre Ministerial d?1 de febrer de 1977, i s'hi estableix la col·laboració del farmacèutic amb l'oficina de farmàcia, segons que disposa l?Ordre Ministerial de 17 de gener de 1980.  
A més, la continua aparició de nous medicaments unida a la gran quantitat d'informació que hi existeix féu que l?OMS donés en la reunió d'experts de Nairobi, el 1984, una nova definició per al medicament: "el medicament és una entitat química o biològica, més una informació que el dirigeix al seu ús racional, la qual comprendrà que siga adequat a la patologia, que s'utilitze el moment precís i en la dosi correcta, a fi d'obtenir-ne una eficàcia terapèutica màxima a un preu el més accessible possible".  
Per tot això,  
ORDENE  
Primer  
Que es cree el Centre Autonòmic Valencià d'Informació de Medicaments (CAVIME), com a unitat administrativa, amb rang de secció, adscrita a la Direcció General de Planificació de l'Assistència Sanitària de la Conselleria de Sanitat i Consum, amb les funcions i l?organització que s'estableixen en aquesta Ordre.  
Segon  
El Centre Autonòmic Valencià d'Informació de Medicaments (CAVIME) té com a funcions:  
1. Informar sobre medicaments de manera continua al Servei Valencià de Salut, i també al personal sanitari, a l'Administració i al públic en general dins l?àmbit de la Comunitat Valenciana.  
2. Fomentar l?establiment d'una Xarxa Institucional de Centres d'Informació de Medicaments a la Comunitat Valenciana, per tal d'aprofitar al màxim els recursos en l'àmbit autonòmic valencià, i perquè tinga a aquest efecte es possibilita la integració a l?esmentada xarxa dels Centres d'Informació de Medicaments existents, i també d'aquells altres que pogueren crear-se. Per a la integració d'un centre en la Xarxa de Centres d'Informació de Medicaments de la Comunitat Valenciana, aquest haurà de comptar prèviament amb la pertinent acreditació.  
3. Coordinar els distints Centre d'Informació de Medicaments de la Comunitat Valenciana.  
4. Dirigir i redactar el butlletí terapèutic valencià.  
5. Realitzar estudis d'utilització de medicaments dins l?àmbit de la Comunitat Valenciana en col·laboració amb el Servei Valencià de Salut.  
6. Establir i fomentar activitats de Farmacovigilància en la Comunitat Valenciana en col·laboració amb el Programa nacional de farmacovigilància.  
7. Formar el personal en informació i utilització de Medicaments en col·laboració amb l?Institut Valencià d'Estudis en Salut Pública i amb les Universitats de la Comunitat Valenciana.  
8. Establir un programa de garantia de qualitat tant de la informació de medicaments subministrats com de totes aquelles altres activitats que, en relació amb ella, porte a terme els Centres d'Informació de Medicaments de la Comunitat Valenciana.  
Tercer  
L'estructura bàsica del Centre d'Informació de Medicaments de la Comunitat Valenciana serà la següent:  
1. Consell de Direcció.  
2. Comitè Científic.  
3. Personal tècnic i administratiu.  
Quart  
El Consell de Direcció serà l?encarregat de vetlar pel compliment de les funcions esmentades en l'article segon d'aquesta Ordre. Serà presidit pel Director General de Planificació de l'Assistència Sanitària i comptarà, a més, amb els següents membres: el Cap d'Area de la Direcció General de Planificació de l'Assistència Sanitària, el Cap de Servei de Prestacions i el Cap de Secció de Prestacions Farmacèutiques del Servei Valencià de Salut i el Coordinador del Centre. El Coordinador serà nomenat reglamentàriament.  
Cinqué  
El Comitè Científic actuarà com a assessor especialitzat i com a suport tècnic del Centre Autonòmic Valencià d'Informació de Medicaments (CAVIME). Serà compost per professionals d'experiència i prestigi reconeguts que seran nomenats pel Conseller de Sanitat i Consum, a proposta del Director General de Planificació de l'assistència Sanitària.  
Els membres del Comitè Científic no tindran relació orgànica amb la Conselleria de Sanitat i Consum, i no meritaran cap retribució tret del que disposa l'article seté d'aquesta Ordre.  
Sisé  
El Centre Autonòmic d'Informació de Medicaments de la Comunitat Valenciana comptarà amb els recursos que li seran assignats per dur a terme les seues funcions.  
Seté  
L'actuació dels membres del Comitè Científic del Centre Autonòmic Valencià d'Informació de Medicaments no originarà la creació de llocs de treball, si bé la Conselleria de Sanitat i Consum pagarà, si s'escau, les indemnitzacions o despeses que l'assistència a l?esmentat Comitè puga ocasionar, segons que estableix el Decret 200/1985, de 23 de desembre, del Consell de la Generalitat Valenciana.  
DISPOSICIO ADICIONAL  
Perla Direcció General de Planificació de l'Assistència Sanitària s'adoptaran les mides necessàries en ordre a la creació d'una Red Institucional de Centres d'Informació de Medicaments que integre als existents a la Comunitat Valenciana i als que es pugueren crear, així com a l?elaboració de la normativa necessària per a establir l'acreditació per a la pertinència a la nomenada Red.  
DISPOSICIONS FINALS  
Primera  
Es faculta el Director General de Planificació de l'Assistència Sanitària perquè desplege aquesta Ordre.  
Segona  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 1 de juny de 1990.  
El Conseller de Sanitat i Consum,  
JOAQUIN COLOMER SALA


Còpia Permalink ELI